Il-persuni kollha li huma Rumeni se jitressqu l-Qorti Għaxar persuni ġew arrestati fil-Belt Valletta wara li nqabdu fil-fatt jilagħbu l-logħob tal-azzard. Il-każ seħħ ilbieraħ meta l-Pulizija ġew infurmati biswit il-Bieb tal-Belt Valletta kien hemm xi persuni li kienu qegħdin jilagħbu l-logħob tal-azzard. Il-Pulizija sabu żewġ persuni iżda minn tfittxijiet ulterjuri ġew arrestati tmien persuni oħra. L-arrestati huma kollha Rumeni. Huma mistennija jitressqu l-Qorti fil-jiem li ġejjin.